open-index/open-wikipedia-markdown huggingface dataset:
Porsche Panamera

Die **Porsche Panamera** is 'n luukse vierdeursportsedan. Dit is agterwielaangedrewe met 'n voorenjin, met allewieldryfweergawes ook beskikbaar.

Die Porsche Panamera produksiemodel is by die 13de Auto Sjanghai Internasionale Motorskou in Sjanghai, China onthul in April 2009. In 2011 is hibriede en dieselweergawes vrygestel. In April 2013 is die Panamera opgekikker, en weer by die Sjanghai Motorskou vrygestel. 'n Inprophibriede weergawe, die Panamera S E-Hybrid, is op die Amerikaanse mark vrygestel in November 2013.

## Konsep en beskrywing 
[links|duimnael|160x160px|Die Porsche 989 konsepmotor in die [Porsche-museum in Stuttgart, Duitsland.]]
Die Panamera se naam is afgelei, soos die Porsche Carrera lyn, van die Carrera Panamericana motorren. Die Panamera word oor die algemeen beskou as die langverwagte vrug van Porsche se 989 konsep van die laat-1980's.

Soos die Porsche Cayenne sportnutsvoertuig (wat die handelsmerk se topverkoper-voertuig geword het) het die Panamera baie Porsche-puriste ontstel, want dit is gesien as 'n poging om Porsche se bekoring wyer as net die geharde liefhebbers te verbreed. Die Panamera hardloop in stryd met die maatskappy se handtekeninglyne, veral sy ligte tweedeur-agterenjinsportmotors soos die 911. Die Panamera word aan die ander kant beskou as 'n volgrootte luukse motor, wat byna 1&nbsp;800&nbsp;kg (4&nbsp;000&nbsp;lb) weeg met vier deure, en sy enjin gemonteer aan die voorkant. Die Panamera se voorkoms met sy lang enjinkap en agterluik dra egter ooreenkomste met 'n gestrekte 911. Die ikoniese 911 het 'n beknopte binneruim, dus slegs gefokus op rou prestasie, terwyl die Panamera oor 'n weelderige binneruim beskik, gelaai met moderne tegnologiese geriewe, duur klankstelsel en leerbekleedsel.

## Produksie 
Enjins word die eerste in Stuttgart gemonteer, en die motor se bakwerk word gebou, geverf en finaalgemonteer in Leipzig, Duitsland, saam met die Cayenne en Macan. Vanaf 2009 tot 2016 word bakwerke in die Volkswagen Groepfasiliteit in Hannover vervaardig.

Produksie het in April 2009 'n aanvang geneem, 'n maand na sy debuut by die Sjanghai Motorskou in China.
duimnael|260px|Porsche Panamera Turbo (voor opkikkering)
duimnael|260px|Binneruim
Die V8-aangedrewe Panamera S, 4S, en Turbo-modelle was die eerste weergawes wat gedebuteer het in 2009. Bykomend tot die 4,8 L V8 Twin Turbo van 373 kW (500 remperdekrag), het Porsche twee verdere modelle in 2010 bekend gestel: die Panamera en Panamera 4 wat albei aangedryf word deur 3,6 liter-V6 enjins van 224 kW (300 remperdekrag).

## Verwysings
Porsche 911

Die **Porsche 911** (uitgespreek as *Nine-Eleven* of Duits: *Neunelfer*) is 'n tweedeur, 2+2 hoë werkverrigtingsportmotor wat sedert 1963 deur Porsche AG van Stuttgart, Duitsland vervaardig word. Dit het 'n agtergemonteerde sessilinderbokserenjin en onafhanklike vering reg rondom. Dit het voortdurend ontwikkeling ondergaan, al het die basiese konsep min verander. Die enjins was lugverkoel tot en met die bekendstelling van die Tipe 996 in 1998, met die Porsche se "993"-reeks van modeljaar 1994-1998, synde die laaste van die lugverkoelde Porsches.

Modifikasies is aan die 911 aangebring deur privaatspanne sowel as die fabriek self vir wedrenne, tydrenne, en ander vorme van motorsport. Dit is een van die suksesvolste kompetisiemotors ooit. Teen die middel-1970's het natuurlik geaspireerde 911 Carrera RSR's al die groot wêreldkampioenskappe vir sportmotorrenne ingepalm, soos die Targa Florio en die Daytona-24-uur, selfs teen prototipes. Die 911-afgeleide 935 turbo het ook die Le Mans 24-uur in 1979 gewen en Porsche het die "Wêreldkampioenskap vir Make"-titels in 1976, 1977, 1978 en 1979 met 911-afgeleide modelle verower.

## Lugverkoelde enjins (1963-1997) 
duimnael|links|180px|Porsche 911 van 1968
### Porsche 911 Classic (1963-1989) 
Die 911 se wortels skiet uit sketse geteken deur Ferdinand "Butzi" Porsche in 1959. Die Porsche 911 is ontwikkel as 'n kragtiger, groter en gemakliker plaasvervanger vir die Porsche 356, die maatskappy se eerste model. Die nuwe motor maak sy openbare debuut by die 1963 Frankfurtse Motorskou (Internationale Automobil-Ausstellung).

## Verwysings
Porsche Boxster

duimnael|250x250px|2002 Porsche Boxster
Die **Porsche Boxster** is 'n mid-enjin tweesitplek kompakte sportmotor wat deur Porsche gebou word. Die Boxster, 'n roadster, is in 1996 vrygestel en die Cayman het teen laat-2005 die mark betree as die koepeeweergawe. Die Boxster is Porsche se eerste padvoertuig wat oorspronklik as 'n roadster ontwerp is sedert die 550 Spyder.

Die eerstegeslag Boxster (die 986) is teen laat-1996 vrygestel, en was aangedryf deur 'n 2,5-liter platsessilinderenjin. Die ontwerp is sterk beïnvloed deur die 1992 Boxsterkonsep. In 2000 is die basismodel opgegradeer na 'n 2.7 liter-enjin en die nuwe Boxster S variant is vrygestel met 'n 3,2 liter-enjin. In 2003 is die stilering en enjinlewering op beide variante opgegradeer.

In 2005 het Porsche die tweedegeslag van die Boxster onthul: die tipe 987. Die 987 is meer kragtig as sy voorganger en bied stilering geïnspireer deur die Carrera GT. Enjinkrag is verhoog in 2007, toe beide Boxster modelle die enjins van hul ooreenstemmende Porsche Cayman variante begin gebruik het. Die derde geslag Boxster (tipe 981) is by die 2012 Geneefse Internasionale Motorskou bekendgestel.

Produksie van die 986 het by die voormalige Porsche 928 fasiliteit in Stuttgart, Duitsland begin in 1996. Valmet Motor vervaardig ook Boxsters onder kontrak by Porsche se fasiliteit in Uusikaupunki, Finland. Die Boxster was Porsche se besverkoper sedert sy bekendstelling in 1996 totdat die maatskappy hul Cayenne sportnutsvoertuig in 2003 vrygestel het. Sedert September 2012, is met bykomende produksie van die 981 by die voormalige Karmann-fabriek in Osnabrück begin.

[duimnael|250px|2018 [Porsche 718 Boxster en Cayman|Porsche 718 Boxster, 'n soortgelyke model]]
## Sien ook 
* Porsche 718 Boxster en Cayman
* Porsche Cayman

## Verwysings
Vlas

**Vlas** (*Linum usitatissimum*)  is 'n veselgewas wat sedert die vroegste eeue verbou word. Die vesel word verwerk tot *linne* wat in tekstiel gebruik word. Die saadbolletjies word vir die vervaardiging van lynolie  gebruik.
duimnael|links|Die hele produksieproses van linnevervaardiging - van die vlasstingel tot die geweefde eindproduk*Bergisches Museum für Bergbau, Handel und Gewerbe, Duitsland*
Vlas is 'n slanke, regop kruidplant wat glansend grysgroen van kleur is en 75 – 120&nbsp;cm hoog word. Dit kry wit of blou blommetjies bo-op die stingel. Dit kom dalk oorspronklik uit Asië, maar dit word reeds vir eeue gekultiveer. In die Ou Egipte is dit reeds in die vyfde millennium v.C. bekend. Dit was daar die belangrikste bron van tekstiel. Proefnemings in 2005 om dit ook in Suid-Afrika naby Tarkastad, Hofmeyr, Tyhefu en Venterstad te verbou was baie suksesvol. Die vesels van die vlasstingel bestaan 78% uit sellulose. Daarnaas bevat dit 4,7% hemisellulose, 0,4% lignien, die res is klein molekule soos lipiede of anorganiese stowwe. Dit groei sonder noemenswaardige probleme op suur tot neutrale grond in koel en klammerige klimaatstoestande.

Wanneer dit ryp word verkleur die plant geel en kan dit geoes word. Die saad word verwyder. Om die vesel uit die stingel te verkry moet dit 'n proses ondergaan wat *weking* heet. Nadat dit plaasgevind het, word die stingels deur *hekels* getrek om die strooi van die vesels af te skraap. *Uitkamming* verwyder uiteindelik die stukkies strooi wat nog aan die vesels geheg is.

## Vlas in die Bybel 
Die Bybel verwys na Egipte se vlasverwerking in *Jesaja 19*:

## Fotogalery 

White Flax - geograph.org.uk - 2483197.jpg
Lins matures..jpg
Vlas plant.jpg
Solig plats - flax field.jpg|Vlas
Flax field in Russia, seedpods.jpg|Sade
Arrachage du lin.jpg|Vlas oes
Vlas.jpg
Handkerchief.jpg|Linne
Noe_hechel.jpg|Hekels
Metropolitan Mummy with portrait of a youth Roman.jpg|Mummie in linne gewikkel

## Verwysings
St Mathews

**St Mathews** is 'n klein nedersetting in die uMzinyathi-distriksmunisipaliteit in die noorde van KwaZulu-Natal in Suid-Afrika.

## Verwysings
CANT Z.506

Die **CANT Z.506** was 'n driemotorige vlottervliegtuig en bomwerper wat deur die Italiaanse lugmag gebruik is tydens die Tweede Wêreldoorlog. Die vliegtuig het in 1936 sy nooiensvlug voltooi. Dit was ook gebruik om torpedos te dra.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012 

## Eksterne skakels
Habsburg (kasteel)

duimnael|Die Habsburg-kasteel, suidwestelike aansig
Die **Habsburg-kasteel** was oorspronklik 'n dubbele woonkasteel wat deur die grawe van Habsburg naby die gelyknamige nedersetting in die Switserse kanton Aargau op die bergpiek Wülpelsberg teen 'n hoogte van 505 m bo seevlak opgerig is. Die kasteel het bekendheid verwerf as die stamkasteel van die Huis van Habsburg, een van die magtigste adellike dinastieë in die Europese geskiedenis, wat sy magsfeer aanvanklik met die verwerwing van gebiede in die kasteel se onmiddellike omgewing begin uitbrei het.

Die bergpiek het, soos uit argeologiese opgrawings blyk, reeds in die Middel-Bronstydperk en in die Romeinse tydperk as woonplek gedien. Die kasteel se stigting deur die vroeë Habsburger Radbot omstreeks 1020/30 is in historiese dokumente oorgelewer. Die eerste histories oorgelewerde graaf van Habsburg was Otto II (in 1108).

Die kasteel is stapsgewys tot 'n dubbele vesting uitgebou en het sy grootste omvang in die vroeë 13de eeu bereik. Die Habsburgers het die kasteel slegs sowat tweehonderd jaar lank self bewoon. Omstreeks 1220/30 was die kasteel vir die magtige dinastie reeds nie meer groot en statig genoeg nie en is vervolgens aan verskillende persoonlikhede in diens van die heerserhuis as leen oorhandig. Die ouer oostelike deel van die kompleks het vervolgens in verval geraak, en net die westelike deel daaragter het in sy oorspronklike vorm tot vandag toe bewaar gebly.

Die kasteel het vir die Huis van Habsburg vir goed verlore gegaan toe die kanton Aargau in 1415 deur die Switserse Konfederasie verower is. In dié tyd het die Habsburgers reeds vanuit Wene as hul nuwe setel en magsentrum geregeer. Die Habsburg-kasteel is sedert 1804 in besit van die Switserse kanton Aargau en word sedert 1948 as kantonale monument beskerm. In 1979 is 'n restaurant in die kasteelpaleis geopen, terwyl die kasteel se geskiedenis in 'n museum langsaan toegelig word.

## Verwysings
Ditsong Nasionale Kultuurhistoriese Museum

Die **Ditsong Nasionale Kultuurhistoriese Museum**, in Visagiestraat, Pretoria, ook bekend as die *African Window*, is geleë in die ou Muntgebou, wes van die Stadsaal van Pretoria. Die museum se uitstallings vertoon die kulturele diversiteit van Suid-Afrika. Dit huisves uitstallings van rotstekeninge en gravures van die Sanmense, ystertydperkfigure uit Schroda in die Limpopoprovinsie en 'n kunsgalery van kulturele voorwerpe, handwerk, beeldhouwerk en skilderye, wat 'n oorsig van die Suid-Afrikaanse kultuur bied.

## Geskiedenis 
Die museum is op 1 Maart 1997 geopen. Op 1 April 1999 het die museum met die Transvaal Museum vir Natuurgeskiedenis en die Suid-Afrikaanse Nasionale Museum vir Militêre Geskiedenis (in Johannesburg) saamgesmelt om die *Northern Flagship Institution* te vorm.

## Versamelings 
Die museum se versamelings sluit in argeologiese materiaal, historiese dokumente, museumargiewe, en kontemporêre en historiese oudiovisuele materiaal.

## Fotogalery 

Lêer:National Cultural History Museum-025.jpg
Lêer:National Cultural History Museum-055.jpg
Lêer:National Cultural History Museum-053.jpg
Lêer:National Cultural History Museum-017.jpg
Lêer:National Cultural History Museum-033.jpg
Lêer:National Cultural History Museum-021.jpg
Lêer:National Cultural History Museum-067.jpg
Lêer:National Cultural History Museum-061.jpg
Lêer:National Cultural History Museum-081.jpg
Lêer:National Cultural History Museum-107.jpg
Lêer:National Cultural History Museum-112.jpg
Lêer:National Cultural History Museum-113.jpg

## Verwysings 
## Eksterne skakels 
*  Die Nasionale Kultuurhistoriese Museum se amptelike webwerf
Sammy Marksmuseum

duimnael|Syaansig van die Sammy Marks-museum
duimnael|Trappe
duimnael|Kombuis

Die **Sammy Marksmuseum** is 'n Victoriaanse herehuis, die sogenaamde *Zwartkoppies Hall*, wat aan die nyweraar Sammy Marks behoort het. Dit is geleë op die plaas Zwartkoppies 364 JR, langs die Bronkorstspruitpad, sowat 23&nbsp;km buite Pretoria.

## Geskiedenis 
Sammy Marks is in 1843 in Litaue gebore en arriveer in 1868 in die Kaap waar hy met juwele begin smous het. Hy verhuis later na Kimberley en behaal sukses as 'n diamantverkoper. Hy raak betrokke in verskeie besighede en open onder andere 'n distilleerdery, 'n inmaakfabriek, 'n glasfabriek, 'n mieliemeul en staalwerke. Teen die einde van die 19de eeu was hy 'n miljoenêr en sy maatskappy behaal die ranglys van die top 10 rykste besighede aan die Witwatersrand.

In 1884 koop Sammy Marks die plaas *Zwartkoppies*. Kort daarna bou hy die herehuis, *Zwartkoppies Hall* waar hy en sy vrou, Bertha, en hul kinders gewoon het tot en met 1909. Daarna het hullle die huis as 'n naweek wegbreekplek gebruik. Na sy dood in 1920 het Marks se weduwee en kinders die huis bewoon tot die dood van die laaste kind in 1978. In sy testament het Marks verklaar dat *Zwartkoppies Hall* en al die inhoud bewaar moet word vir tot vier geslagte ná sy dood. In 1980 het die Nasionale Kultuurhistoriese en Opelugmuseum by die Marks-trust aansoek gedoen om 40 hektaar van *Zwartkoppies* te koop as 'n  perseel vir 'n opelugmuseum. Die trust se alternatiewe voorstel was dat die museum eerder die eiendom moes huur, maar die museum kon dit nie bekostig nie. 'n Johannesburgse besigheidsman, Mendel Kaplan,  het later van die museumprojek gehoor, en geld beskikbaar gestel om die projek van stapel te stuur. Die Sammy Marksmuseum het uiteindelik in November 1986 geopen,  In 1995 is 'n Gedeelte van die plaas (ongeveer 73&nbsp;ha), waarop die huis staan, deur die Staat onteien, en aan die Nasionale Kultuurhistoriese Museum verkoop.

## Museum 
*Zwartkoppies Hall* is 'n 48-kamer herehuis met welige tuine en tennisbane en is 'n voorbeeld van die prag en weelde waarin die sogenaamde *Randlords* van daardie tyd geleef het. Die museum is die enigste Victoriaanse herehuis in Suid-Afrika waarvan die binnekant bewaar is presies soos dit was in die Victoriaanse tydperk.  Die huis is versier in 'n uitspattige styl en daar is baie olieverfskilderye, porselein en silwerware te sien. In die biljartkamer is talle ou foto's van Marks en sy familie en vriende. Die huis het 'n groot kombuis met 'n 10-plaat stoof en vyf verskillende oonde, en 'n goed toegeruste biblioteek.

## Verwysings 
## Eksterne skakels 
*  Die Sammy Marksmuseum se amptelike webwerf
Pan-Suid-Afrikaanse Taalraad

Die **Pan-Suid-Afrikaanse Taalraad** (PanSAT) is gestig in Suid-Afrika om veeltaligheid en taalregte te bevorder sowel as om die ontwikkeling van die amptelike tale van Suid-Afrika te handhaaf. Die liggaam is gestig deur die Wet op die Pan-Suid-Afrikaanse Taalraad 59 van 1995 (soos gewysig).

Die amptelike tale van die Republiek van Suid-Afrika is Noord-Sotho, Suid-Sotho, Tswana, Swazi, Venda, Tsonga, Afrikaans, Engels, Ndebele, Xhosa en Zoeloe, asook Suid-Afrikaanse Gebaretaal. PanSAT streef ook daarna om gelyke status vir die Khoi-, Nama-, en die San- tale te bereik.

PanSAT se strukture sluit in:

* Provinsiale taalkomitees

* Nasionale taalliggame

* Nasionale leksikografie-eenhede.

## Sien ook 
* Taalkommissie
* Tale in Suid-Afrika
* Taaldiskriminasie

## Eksterne skakels 
* Pan-Suid-Afrikaanse Taalraad
Redakteur

[duimnael|Redaksie van die *Dagblad van het Noorden* in [Emmen, Nederland.]]

'n **Redakteur** of **redaktrise** is 'n persoon wat die inhoud van 'n publikasie opstel of nagaan (redigeer). Redakteurs is verantwoordelik vir die verwerking (redaksie) van die inhoud van 'n publikasie, soos 'n koerant, TV-program, boek, tydskrif, ensiklopedie of webwerf, asook die feitelikheid en taalgebruik van die inhoud. 'n Redakteur kan die funksie van 'n outeur, van 'n adviseur (byvoorbeeld by wetenskaplike tydskrifte), of 'n persklaarmaker vervul.
Pretoria Kunsvereniging

Die **Pretoria Kunsvereniging** is 'n organisasie vir die vir die bevordering en ondersteuning van die visuele kunste, en in geleë in Nieuw Muckleneuk in Pretoria.

## Geskiedenis 
Die Suid-Afrikaanse Beeldende Kunste Vereniging is in 1871 in Kaapstad gestig, en in 1945 hernoem na die Suid-Afrikaanse Kunsvereniging. Die Noord-Transvaalse tak van die vereniging is op 27 September 1947 gestig in Pretoria. Hoë Kommissaris Charles te Water was die dryfkrag vir die vorming van die vereniging, en ook sy eerste president. Die eerste voorsitter was die kunstenaar Walter Battiss. In 1959 bekom die vereniging 'n perseel in die Polley's Arkade, en open hul eerste galery. In 1963 word die galery na die Ou Nederlandse Bank-gebou verskuif en in 1978 na die 36ste vloer van die Vokskasgebou. In 1991 verhuis hulle na die huidige perseel by Mackiestraat 173 in Nieuw Muckleneuk. In 1998 word die naam van die vereniging verander na die Suid-Afrikaanse Nasionale Vereniging vir Visuele Kuns (SANAVA), waarvan die Pretoria Kunsvereniging 'n affiliaat is.

## Verwysings
Gloria Bosman

**Gloria Bosman** (1973 - 14 Maart 2023) was 'n Suid-Afrikaanse sangeres wie se loopbaan in kerkkore in Soweto begin het. Felicia Marion van die groep *Joy* het haar raakgesien en haar in 1993 vir 'n produksie in die Markteater gebruik (om vir 'n ander sangeres in te staan). Ná hierdie produksie het sy ’n operabeurs van die Tshwane-Universiteit vir Tegnologie gekry.

Haar debuutalbum, *Tranqaility* (1999), het die Sama-prys vir beste nuweling losgeslaan. Bosman was die Standard Bank Jong Kunstenaar vir Jazz in die jaar 2000.  Vir *Nature’s Dance* (2004) kry sy ses Sama-benoemings en word sy as die beste vroueliedjieskrywer aangewys. Daarna volg twee Kora- en nog elf Sama-benoemings. Sy het reeds vyf albums die lig laat sien, die laaste, *Emzini*, is in 2006 vrygestel. Sy het verskeie kere by die Nasionale Kunstefees opgetree, insluitend in die 2020 Virtuele Nasionale Kunstefees.

## Diskografie 
* *Tranqaility*, 1999
* *The Many Faces of Gloria Bosman*, 2002
* *Stop & Think*, 2003
* *Nature’s Dance*, 2004
* *Emzini*, 2006

## Verwysings
Clinton Swart

**Clinton Ryno Swart** (* 6 September 1992, Standerton) is 'n Suid-Afrikaanse rugbyspeler, wat tans vir Toyota Verblitz in die Topliga in Japan speel. Hy het voorheen Superrugby gespeel vir die Cheetahs en plaaslike rugby vir die Griekwas. Sy gereelde posisie is losskakel of binne-senter.

## Loopbaan 
Hy het vir Hoërskool Standerton se eerstespan rugby gespeel tussen 2009 en 2011, wat gelei het tot sy insluiting in die Pumasspan vir die onder-18 Craven-week. Hy het in twee van hul wedstryde in die kompetisie gespeel, en agt punte met die stewel aangeteken, en daarmee hul Griekwa-eweknieë met 38-7 geklop en 'n verdere ses punte in hul 28-11 nederlaag teen die Goue Leeus.

## Verwysings 
## Eksterne skakels 
* 
* itsrugby.co.uk-profiel
Carrickfergus

**Carrickfergus** (afgelei van die Ierse **Carraig Fhearghais** "Fergus se rots"), in die omgangstaal dikwels kort **Carrick** genoem, is 'n groot nedersetting in die Noord-Ierse graafskap Antrim. Dit is aan die noordoewer van die see-inham Belfast Lough en sowat 11 myl (18 km) noordoos van Belfast geleë. Sy bevolking is in die sensus van 2011 as 27&nbsp;903 bepaal. Carrickfergus maak deel uit van die Metropolitaanse Gebied van Belfast (*Belfast Metropolitan Area*).
duimnael|links|Carrickfergus-kasteel teen die agtergrond van Belfast Lough se metaalgrys water
duimnael|links|Carrickfergus-kasteel is van Middeleeuse meubilering en lewensgroot figure soos hierdie Normandiese kruisboogskutter voorsien wat geskiedenis ervaarbaar maak vir besoekers
duimnael|links|''King John's Rest Room*
duimnael|links|*Marching Season'', die tydperk van Protestantse optogte
Carrickfergus is nie net die oudste nedersetting in die graafskap Antrim nie, maar ook een van die oudstes op die hele eiland Ierland. Die dorp word oorheers deur Carrickfergus-kasteel, 'n Normandiese vesting waarvan die oudste deel in die 12de eeu deur John de Courcy gebou en in die volgende eeue in tien fases uitgebrei is. Die vesting het oorspronklik deel uitgemaak van 'n hele netwerk van Normandiese vestings in Ulster en word tans as die oudste en bes bewaarde Normandiese sitadel in Ierland beskou. Tot in 1929 is in Carrickfergus-kasteel militêre personeel gehuisves.

Voordat dit in 2015 by die Distriksraad van Middel- en Oos-Antrim (*Mid and East Antrim District Council*) ingesluit is, het Carrickfergus as administratiewe setel vir die *Carrickfergus Borough Council* gedien. Dit vorm daarnaas ook 'n *townland* met 'n oppervlakte van 65 akkers, 'n *civil parish* en 'n baronie.

Die Britse adelstitel "baron Carrickfergus", wat in 1883 met die laaste draer uitgestorwe is, is aan prins William toegeken ter geleentheid van sy huwelik met Catherine Middleton in 2011. Catherine mag die titel "baroness Carrickfergus" gebruik.

## Industriële erfenis 
### *Flame Gasworks Museum* 
Carrickfergus se Victoriaanse gasaanleg - een van slegs drie van sy soort wat op die eilande Ierland en Groot-Brittanje bewaar gebly het - is een van meer as 16&nbsp;000 industriële erfenisgeboue en ander -voorwerpe in Noord-Ierland. Die aanleg is in  1855 geopen en het Carrickfergus tot 1967 van gas voorsien wat uit steenkool berei is. Vervolgens is dit gebruik om gas te versprei wat in 'n pyplyn uit Belfast na Carrickfergus vervoer is. In 1987 is die aanleg buite bedryf gestel.

Die gasaanleg is later deur die *Carrickfergus Gasworks Preservation Society* gerestoureer. In 2002 het dit sy deure vir die publiek geopen. Wes-Europa se grootste stelsel van retortoonde, waarin die gas oorspronklik berei is, maak net soos 'n groot verskeidenheid gastoestelle en historiese dokumente deel uit van die uitstallings in die huidige *Flame Gasworks Museum*. Die museum word in vennootskap met die *Carrickfergus Borough Council* en die *Northern Ireland Environment Agency* deur vrywilligers bedryf en bestuur.

## Verwysings
Justin Basson

**Justin Johan Basson** (*10 Februarie 1994, Kaapstad) is ’n Suid-Afrikaanse rugbyspeler wat tans vir die  in Pro14 en die Vrystaat Cheetahs om die Curriebeker speel. Sy gereelde posisie is op slot.

## Loopbaan 
Na sy hoërskoolopleiding het Basson by die Blou Bulle-Akademie aangesluit voor die 2013 seisoen.
 Hy was een van die eerste-keuse slotte vir die Blou Bulle o/19 tydens die onder-19 Provinsiale Kampioenskappe in 2013. Hy was op die veld met hul 37-21 halfeindoorwinning oor die Luiperds o/19 en ook in die eindstryd toe die Blou Bulle as kampioene gekroon is na hulle hul Gautengse teenstanders, die Goue Leeus o/19, in Durban met 35-23 geklop het. 

## Verwysings 
## Eksterne skakels 
*
*itsrugby.co.uk-profiel
Lynne Brown

**Lynne Brown** (gebore 26 September 1961) is die voormalige Minister van Openbare Ondernemings en voormalige Premier van die Wes-Kaapprovinsie in Suid-Afrika. Sy is in Kaapstad gebore en in Mitchells Plein getoë. Na die bedanking van Ebrahim Rasool in Julie 2008 is sy as die Premier van die Wes-Kaap aangestel.

Brown is weggelaat uit die kabinet van President Cyril Ramaphosa, en het op 1 Maart 2018 bedank as 'n ANC-parlementslid.

## Verwysings 
## Eksterne skakels 
* Lynne Brown op People's Assembly

|-
Pierneefmuseum (dubbelsinnig)

Daar is meer as een Pierneefmuseum in Suid-Afrika:

* Pierneefmuseum, Pretoria
* Pierneefmuseum, Stellenbosch

## Verwysings
Pierneefmuseum, Pretoria

Die **Pierneefmuseum** in Pretoria is 'n gerestoureerde negentiende eeuse huis wat kunswerke en persoonlike items van die kunstenaar Pierneef tentoonstel. Dit is geleë in  Madibastraat (voorheen Vermeulenstraat) noord van Kerkplein in Pretoria. 

## Verwysings 
*Smuts, Lydia: 'n Tuiste vir Pierneef. In: Omgewing RSA. Februarie 1985, deel 12, nr. 2
Savoia-Marchetti SM.79

Die **Savoia-Marchetti SM.79** is 'n driemotorige bomwerper wat deur die Italiaanse Lugmag gebruik is tydens die Tweede Wêreldoorlog. Die prototipe het sy nooiensvlug voltooi in Oktober 1934.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Margaret Roberts

duimnael|Die sogenaamde Rosa 'Margaret Roberts'.

**Margaret Roberts** (* 1937 - † 4 Maart 2017) was 'n Suid-Afrikaanse kruiedokter en skrywer van meer as 30 boeke oor kruie en verwante onderwerpe. Sy het haar landgenote (en mense oor die wêreld) vir bykans 35 jaar geïnspireer om tuine te skep, hul eetgewoontes te verander en natuurlike medisyne en plaagdoders te gebruik.

Die *Margaret Roberts-kruiesentrum* in De Wildt (naby Hartbeespoort, reg langs die jagluiperd-teelplaas) is na haar vernoem. Ludwig Taschner het ook een van sy rose na haar genoem. Haar naam is aan talle produkreekse gekoppel, insluitend toiletware, geskenke, kombuisware, skryfbehoeftes en tekstiele. Sy was 'n gekwalifiseerde fisioterapeut en het 'n Laureaat-prys van die Universiteit van Pretoria ontvang.

Haar dogter, Sandy Roberts, volg tans in haar voetspore.

## Boeke 
Margaret Roberts het meer as 30 boeke oor kruie en verwante onderwerpe geskryf.

Afrikaanse boeke:
* Kruie vir swangerskap en kindersorg, 1992, 
* Kook met kruie in die winter, 1992, 
* Mooi en Gesond Met Kruie, 1992, 
* Alles oor Kruie, 2003, 
* Weefselsoute vir Kinders: Babas, Kleuters en Tieners, 2014, 
* Plantmaats (*Companion Planting*), 2007, 
* Weefselsoute vir Heilsaamheid (*Tissue Salts for Healthy Living*), 2014, 

Engelse boeke:
* *A-Z of Herbs*
* *The Essential Margaret Roberts: My 100 Favourite Herbs*
* *Edible and Medicinal Flowers*
* *Pregnancy and Child Care for Healthy Living*
* *Healing Foods*
* *The Forest Fairies and the Great Battle*
* *Herbal Teas for Healthy Living*
* *Herbal Beauty for Healthy Living*
* *The Lavender Book*
* *100 Edible & Healing Flowers: Cultivating, Cooking, Restoring Health*
* *Tissue Salts for Children: Babies, Tots, Teens*

## Verwysings
Esias Bosch

**Esias Bosch** (1923–2010) was ’n Suid-Afrikaanse pottemaker en keramiekkunstenaar.  Hy was bekend as "*die Monet van klei*". Bosch is in Londen opgelei en het internasionaal verskeie toekennings vir sy unieke aanslag ontvang. Van sy bekendste openbare opdragte is 'n reuse-muurpaneel op die O.R. Tambo Internasionale Lughawe (1970). Hy het die Smithsonian-medalje in 1963, die kanseliersmedalje van UP in 1990 en die kanseliersmedalje van US in 1991 ontvang.

## Lewensloop 
Esias Bosch is op 11 Julie 1923 in Winburg gebore. Hy was van jongs af 'n dromer en het as plaaskind klei-osse gemaak. Sy ouers het gehoop dat hy 'n tandarts sou word.

Hy studeer aan die Universiteit van die Witwatersrand, aanvanklik in tandheelkunde, maar gradueer met 'n BA in die skone kunste. Daarna studeer hy aan die Johannesburgse Kunsskool waar hy sy vrou, Valerie Verster, en sy kunsvriend, Zakkie Eloff, ontmoet. Hy is daarna na Kimberley, waar hy kuns aan die Diskobolos-skool vir gestremdes doseer.

In 1949 wen hy 'n studiebeurs om keramiek in Brittanje te studeer, aanvanklik onder Dora Billington, toe Ray Finch in Winchcombe, en laastens onder Michael Cardew in Cornwall. Hierdie ervaring vorm hom as 'n pottebakker-pionier in Suid-Afrika, waar hy vir die res van sy lewe sou werk.

In Januarie 1953 is hy as hoof van die keramiekdepartement van die Durbanse Kunsskool aangestel. Hy het al hoe meer sy eie stukke begin maak. Hy het hierdie stukke op straat, per kruiwa, tot verontwaardiging van sy departementshoof gesmous. Daarna was hy keramiekdosent aan die Pretoriase Kunsskool totdat hy op 33 bedank het om hom op 'n eie loopbaan en sy eerste uitstalling te fokus.

In 1961 verhuis hy na die Laeveld, waar hy sy kunsateljee, *Die Randjie*, op 'n klipkoppie buite Witrivier begin. Valerie is in 1992 hier oorlede.

Bosch is op 24 April 2010, enkele maande voor sy 87ste verjaardag, aan ’n hartaanval oorlede.

Van sy kinders is Esra bekend vir haar eetware, Andrée (1952-) is 'n skrywer, terwyl sy seun Anton (1958-) in sy voetspore volg.

## Bronnelys 
* van Biljon, M.L.: Esias Bosch - Die Pottebakker. In: Lantern. Tydskrif vir Kennis en Kultuur. Jaargang 9, nr. 3, Maart 1960

## Verwysings
Phil Mickelson

**Philip Alfred Mickelson** (gebore 16 Junie 1970), met die bynaam **Lefty**, is 'n Amerikaanse professionele gholfspeler. Hy het reeds 44 toernooie op die PGA-toer gewen, insluitend vyf groot kampioenskappe: drie Meesterstitels (2004, 2006, 2010), 'n PGA-kampioenskap (2005), en 'n Opekampioenskap (2013).

Mickelson is een van 12 gholfspelers in die geskiedenis van die sport om ten minste drie van die vier majors te wen. Hy het elke grote behalwe die VS-Ope, gewen, waar hy 'n rekord ses keer die naaswenner was.

Mickelson was vir meer as 700 weke in die top-10 van die Amptelike Gholfwêreldranglys, met 'n loopbaan-hoogste van tweede op die wêreldranglys (reeds 'n paar keer) en is 'n lewenslange lid van die PGA-Toer. Mickelson is bekend vir sy linkshandige swaai, selfs al is hy andersins regshandig. Hy is in Mei 2012 ingelyf in die "World Golf Hall of Fame".

## Verwysings
Petrus Bosman

**Petrus Bosman** (1928–2008) was ’n Suid-Afrikaanse balletdanser, choreograaf en hulpdirigent wat in Engeland, Frankryk en die VSA gewerk het. Hy was die eerste danser wat as solis by die Royal Ballet aangestel is, sonder dat hy in dié akademie geskool is. Hy was vir 18 jaar lank ’n lid van dié geselskap. Hy het talle liefdadigheidsgalas by die Royal Opera House (Covent Garden) aangebied en is deur koningin Elizabeth II daarvoor vereer.

## Lewensloop 
Jan Petrus Bosman is in 1928 op Kuilsrivier van 'n Afrikaanse gesin gebore. Hy was familie van die bekroonde skrywer, Herman Charles Bosman (1905–1951). As tiener het hy vir klasse aan die Universiteit van Kaapstad se Balletskool ingeskryf, waar hy onder Dulcie Howes en Cecily Robinson opgelei is. In 1949 (op 21 jarige ouderdom) is hy na Londen om sy studies onder Anna Northcote (ook bekend as Anna Severskaya) voort te sit.

In 1951 sluit hy by die *London Festival Ballet* aan waar hy die volgende agt jaar in stede regoor Engeland dans. In 1959 sluit hy by die Royal Ballet aan, waar hy 18 jaar lank werksaam was. Gedurende die tyd besoek hy Suid-Afrika 'n paar keer vir plaaslike opvoerings.

Bosman het meestal teenoor die ballerina Merle Park gedans. Hy word veral onthou vir sy vertolking van een van die Lelike Susters teenoor Frederick Ashton in Aspoestertjie.

In 1977 verhuis hy na die VSA, waar hy tot in 2006 by verskillende geselskappe as répétiteur en choreograaf gewerk het. Hy is op 19 Julie 2008 in Indianapolis oorlede.

## Bronnelys 
* Serfontein, Pieter: Petrus Bosman. In: Lantern. Tydskrif vir Kennis en Kultuur. Jaargang 22, nr. 3, Maart 1973

## Verwysings
Rohan Janse van Rensburg

**Rohan Janse van Rensburg** (gebore in Welkom, 11 September 1994) is ’n rugbyspeler wat vir die Lions op senter speel in die Superrugbyreeks. Hy het voorheen vir die Blou Bulle in die Vodacombekerreeks gespeel.

## Eksterne skakels 
*
*Rohan Janse van Rensburg by itsrugby.co.uk

## Verwysings
Hanro Liebenberg

**Hanro Liebenberg** (gebore in Brackenfell op 10 Oktober 1995) is 'n rugbyspeler wat vir die Blou Bulle in die Curriebeker speel en vir die Bulls in Superrugby. 

## Eksterne skakels 
* SA rugby profiel
* itsrugby.co.uk profiel
Lionel Cronjé

**Lionel Cronjé** (gebore in Bloemfontein, 25 Mei 1989) is ’n Suid-Afrikaanse rugbyspeler wat tans vir die Southern Kings in die Superrugbyreeks speel. Hy is 'n veelsydige agterspeler, en kan op losskakel of heelagter diens doen.

## Eksterne skakels 
* 
* Lionel Cronjé by itsrugby.co.uk
Mary Wollstonecraft

200px
**Mary Wollstonecraft**

**Engelse skryfster, filosoof, reisskrywer en kampvegter vir vroueregte**

----
**Gebore** 
27 April 1759 
in Spitalfields, Londen, Engeland, Groot-Brittanje

----
**Oorlede** 
10 September 1797 
in Somers Town, Londen, Engeland

----

**Literêre stroming**
Vroeë vroueliteratuur

----

**Bekende werke**
130px
*A Vindication of the Rights of Woman*  (1792)

**Mary Wollstonecraft** ([ˈwʊlstən.krɑːft]; * 27 April 1759; † 10 September 1797; huweliksnaam: **Mary Wollstonecraft Godwin**) was 'n Engelse skrywer, filosoof en kampvegter vir vroueregte. Gedurende haar kort loopbaan het sy romans, verhandelinge, 'n reisverhaal, 'n geskiedenis van die Franse Rewolusie, 'n gedragboek en 'n kinderboek geskryf. Sy staan veral bekend vir haar werk *A Vindication of the Rights of Woman* (1792) waarin sy argumenteer dat vroue nie natuurlikerwys ondergeskik is aan mans nie, en waar dit ook al só mag voorkom, is dit te wyte aan ontoereikende opvoeding. Wollstonecraft pleit daarvoor dat beide mans en vroue as vernuftige wesens behandel word en beeld 'n maatskaplike orde uit wat op gesonde verstand gegrond is.

Nog tot in die laat 20ste eeu het Wollstonecraft se privaat lewe, waaronder verskeie onkonvensionele persoonlike verhoudinge, meer aandag getrek as haar literêre werk. Ná twee ongelukkige liefdesverhoudings, met Henry Fuseli en Gilbert Imlay (met wie sy 'n dogter gehad het, Fanny Imlay), het Wollstonecraft met die filosoof William Godwin getrou, een van die vroeë voordenkers van die anargistebeweging. Mary Wollstonecraft is in die ouderdom van 38 oorlede, net elf dae nadat sy die lewe aan haar tweede dogter geskenk het. Haar nalatenskap het verskeie onvoltooide manuskripte ingesluit. Haar tweede dogter het self 'n literêre loopbaan gevolg en sou – as Mary Shelley – bekendheid verwerf as die skrywer van *Frankenstein*.

Haar wewenaar het ná haar afsterwe haar lewensverhaal as *Memoirs of the Author of A Vindication of the Rights of Woman* (1798, heruitgawe in 2001) gepubliseer, 'n werk waarin hy haar onortodokse leefstyl onthul en sodoende byna 'n eeu lank haar reputasie beskadig. Eers met die opkoms van die vroueregtebeweging teen die begin van die 20ste eeu het Wollstonecraft se pleidooi vir geslagsgelykheid en haar kritiek op konvensionele vroulike geslagsrolle nuwe aandag getrek. Tans word Wollstonecraft erken as een van die grondleggers van feministiese filosofie. Feministe noem dikwels beide haar lewe en haar werk as belangrike invloede.

## Verwysings
Navi Pillay

**Navanethem "Navi" Pillay** (gebore 23 September 1941) is 'n Suid-Afrikaanse juris wat van 2008 tot 2014 as die Verenigde Nasies se Hoë Kommissaris vir Menseregte gedien het. 'n Suid-Afrikaner van Indiese Tamilse oorsprong, sy was die eerste nie-blanke vroulike regter van die Hooggeregshof van Suid-Afrika.

Sy het ook as 'n regter van die Internasionale Strafhof en president van die Internasionale Straftribunaal vir Rwanda gedien. As die Verenigde Nasies se Hoë Kommissaris vir Menseregte is Pillay in September 2014 deur Prins Zeid bin Ra'ad opgevolg. In April 2015 word Pillay die 16de Kommissaris van die Internasionale Kommissie teen die doodstraf.

## Vroeë lewe 
Pillay is gebore in 1941 in 'n verarmde omgewing van Durban, Natalprovinsie, in die destydse Unie van Suid-Afrika. Sy is van Tamilse afkoms en haar vader was 'n busbestuurder. In Januarie 1965 trou sy met mede-prokureur Gaby Pillay. Hulle het twee dogters.

As gevolg van skenkings van haar plaaslike Indiese gemeenskap verwerf Pillay 'n BA in 1963 en 'n LLB in 1965 aan die Universiteit van Natal.

Sy het later die Harvard Law School bygewoon, waaraan sy in 1982 'n LLM en in 1988 'n doktorsgraad in regswetenskap verwerf het. Pillay is die eerste Suid-Afrikaner wat 'n doktorsgraad in reg aan die Harvard Law School verwerf het.

## Verwysings 
## Eksterne skakels
Quade Cooper

**Quade Santini Cooper** (gebore 5 April 1988) is 'n professionele rugbyspeler en aan-en-af bokser. Hoewel hy 'n Nieu-Seelandse burger is, verteenwoordig hy Australië in internasionale rugby. Hy het tydens die Rugbywêreldbeker 2011 en Rugbywêreldbeker 2015 vir Australië uitgedraf. Hy speel tans vir die Queensland Reds in die Superrugbykompetisie in Australië. Sy voorkeurposisie is losskakel.

## 2016 
duimnael|links|Cooper speel vir Brisbane City in die Nasionale Rugbykampioenskap
Daar is bevestig dat Cooper by die Australiese sewes sou aansluit vir die 2016 Olimpiese Spele, beginnende met die Sydney-been van die IRB Sewes. Cooper het sy eerste drie vir die Australiese sewesspan op 6 Maart 2016 gedruk tydens die span se 36-7 oorwinning teen Engeland.

## Boks 
In November 2012 het Cooper aangekondig dat hy sou boks in die voorgeveg van vriend Sonny Bill Williams se geveg op 8 Februarie 2013. Hy het as 'n kruisergewig teen Muay Thai veteraan Barry Dunnett geboks, en wen in die eerste ronde met 'n uitklophou.

## Verwysings 
## Eksterne skakels
Jean-Luc du Plessis

**Jean-Luc du Plessis** (gebore op 7 Mei 1994 in Kaapstad) is 'n rugbyspeler wat vir die Westelike Provinsie in die Curriebeker en die Stormers in Superrugby speel.

## Eksterne skakels 
*
Neusiedlermeer

duimnael|links|Digte rietbosse langs die Neusiedlermeer se oewer is 'n belangrike habitat vir seldsame voëlspesies
duimnael|links|Watersportentoesiaste in Rust am See, Oostenryk
duimnael|links|Twee grysganse in die Nasionale Park Neusiedler See-Seewinkel, Burgenland, Oostenryk

Die **Neusiedlermeer** (Duits: *Neusiedlersee*, vernoem na die nedersetting Neusiedl aan sy oewer; Hongaars: *Fertő-tó*, afgelei van *fertő* "moeras") is die mees westelike steppemeer in Europa, geleë in die Oostenrykse deelstaat Burgenland en Noordwes-Hongarye.

Die meer, naas die Balaton in Hongarye een van min steppemere in Europa, het vermoedelik enkele miljoen jare gelede as gevolg van tektoniese daling ontstaan. Dit is tans die laagste punt in Oostenryk, op 115 meter bo seevlak, met 'n totale lengte van 36 km en 'n wydte van tussen 6 en 14&nbsp;km. Die Neusiedlermeer word deur 'n klein stroompie en daarnaas waarskynlik nog ondergrondse bronne gevoed. Die meer het 'n lae soutgehalte en geen natuurlike uitloop nie. Sy waterspieël is relatief laag, met tussen vier en ses voet, terwyl sy oppervlakte (sowat 350 vierkante km, waarvan die grootste deel op Oostenrykse staatsgebied geleë is) as gevolg van klimaatsinvloed varieer. Die digte rietbosse langs sy oewer is 'n belangrike habitat vir baie seldsame spesies van trekvoëls en word as 'n internasionale reservaat beskerm. Die Fertö / Neusiedlersee Kulturele Landskap is in 2001 deur Unesco as wêrelderfenisgebied gelys.

'n Kanaal, wat tussen 1873 en 1895 ontstaan het, verbind die meer met die Rabnitz-rivier (Hongaars: Répce-), 'n syrivier van die Donau. Die meer het ekonomiese betekenis vir die sellulosebedryf en as ontspanningsgebied, veral vir die bevolking van die nabygeleë federale hoofstad Wene. Die grootste nedersettings langs sy oewer is Neusiedl, Podersdorf en die wyndorp Rust. Wingerde langs oosoewer van die meer lewer Zweigelt-wyne van die hoogste gehalte op.

## Eksterne skakels 
*   Amptelike Unesco-bladsy
Makazole Mapimpi

**Makazole Mapimpi** (gebore 26 Julie 1990 in Mdantsane, Suid-Afrika) is ’n Suid-Afrikaanse rugbyspeler wat tans op vleuel speel vir die  in Superrugby en die Sharks XV in die plaaslike Rugby-uitdaagreeks.

## Loopbaan 
### Jeug 
Mapimpi was in 2009 ’n lid van die Grens o/19-span wat aan die 2009 onder-19 Provinsiale kampioenskap deelgeneem het.

### Grens Bulldogs 
Hy was een van verskeie amateurklubspelers in die Grens Bulldogs se provinsiale spangroep aan die begin van 2014 toe die professionele span bankrot verklaar is. Hy is toe ingesluit in hul span vir die 2014 Vodacombeker-kompetisie en het sy debuut gemaak in hul eerste wedstryd teen die Natal Haaie. Grens verloor die wedstryd 24-46, maar Mapimpi open sy eersteklasdebuut met 'n drie kort na halftyd. Hy het ook begin in hul 6-60 nederlaag teen hul Oos-Kaapse teenstanders, die OP Kings en hul volgende wedstryd teen 'n Keniaanse uitnodigingspan, die Tusker Simba XV, en druk Grens Bulldogs se tweede drie in die wedstryd om aan hulle 'n 18-17 oorwinning te besorg, hul enigste van die kompetisie.

## Springbokloopbaan 
Mapimpi maak sy toetsdebuut vir die Springbokke op 2 Junie 2018 teen Wallis in Washington, D.C. op die ouderdom van 27 jaar. Hy was ook deel van Suid-Afrika se span tydens die Rugbywêreldbeker 2019, waar hy ses drieë gedruk het, waaronder twee in die kwarteindstryd en een in die eindstryd teen Engeland. Mapimpi is die eerste speler in die geskiedenis van die Springbokke wat 'n drie kon druk in 'n Rugbywêreldbeker-eindstryd. Hy was ook 'n lid van Suid-Afrika se wenspan tydens die Rugbywêreldbeker 2023.

## *Gwijo*-ritueel 
As Mapimpi, Siya Kolisi en Lukhanyo Am saam vir die Springbokke uitdraf, begin hulle dié taak met 'n ritueel: Hulle sing 'n tradisionele *Gwijo*-liedjie saam in hul moedertaal Xhosa.

## Verwysings 
## Eksterne skakels 
* 
*
Akte van oprigting

**Akte van Oprigting** (AVO) is 'n vorm wat die regte, pligte en die verantwoordelikhede van aandeelhouers en direkteure met betrekking tot 'n maatskappy uiteensit. Dit is een van die regulasies wat aan die Kommissie van Maatskappye voorgelê moet word.

## Verwysings
Ross Geldenhuys

**Ross Geldenhuys** (gebore 19 April 1983, Kaapstad) is 'n Suid-Afrikaanse rugbyspeler. Sy gereelde posisie is op stut en hy speel tans vir die Kings in Superrugby.

In 2013 het hy die OP Kings in die Curriebeker verteenwoordig. Hy was aanvanklik vir die Kings gekies vir die 2013 Superrugbyseisoen, maar is later vrygestel aan die 2013 Vodacombekerspan.

Hy het vir 'n tyd lank in Nieu-Seeland gewoon, waar hy ITM-bekerrugby vir Tasman gespeel het en gekontrakteer was vir die Highlanders vir die 2015 Superrugbyseisoen.

## Verwysings
Pond (eenheid)

duimnael|250px|Verskeie ponde vanuit 'n Duitse skoolboek (1842)
Die **pond** is 'n eenheid van massa.  In vroeër jare het baie lande die pond vir handel gebruik maar tydens die negentiende en twintigste eeue het die meeste van hulle na die metriese stelsel omgeskakel.  Daar was geen wêreldwye standaardpond nie - elke land het sy eie pond gebruik en in sommige lande twee verskillende ponde, dikwels bekend as die "swaarpond" en die "ligtepond". In die meeste lande bevat die pond of 12 of 16 onse en sy waarde lê tussen 300&nbsp;g en 500&nbsp;g. In die Verenigde Koninkryk is die 'swaar' pond bekend as die avoirdupois-pond (453,6&nbsp;g) en bestaan uit 16 onse van 28,35&nbsp;g terwyl die 'ligte' pond is bekend as die 'troy pond' (373.2&nbsp;g) en het dit bestaan uit 12 onse van 31,10&nbsp;g. Die prys van goud, silwer en platinum word steeds op die wêreldmarkte in Amerikaanse dollar per troy-ons aangehaal. 

Tydens die twintigste eeu is die Suid-Afrikaanse pond eintlik die pond van die Britse Imperiale sisteem. Dit het 'n waarde van 453,59&nbsp;g. Tydens die VOC se dae is die Kaapse maateenhede vir handel gebruik.  Die pond van hierdie sisteem is eintlik die Amsterdamse pond en het 'n waarde van 492,23&nbsp;g.

## Verwysings
Kaiserschmarrn

duimnael|*Kaiserschmarrn* met *Zwetschkenröster*
duimnael|*Kaiserschmarrn* word nog in die pan in stukkies gebreek
***Kaiserschmarrn*** [ˈkaɪ̯zɐˌʃmaʀn]  (ook gespel as: *Kaiserschmarren*, Hongaars *Császármorzsa*, Tsjeggies *Císařský trhanec*) is een van die bekendste Schmarrn-meelkosdisse in die Oostenrykse kookkuns. Die gereg, wat van pannekoekdeeg berei word, is vernoem na keiser Frans Josef I. In Oostenryk word dit meestal met *Zwetschkenröster* bedien, 'n soet kompot wat van pruime, enkele eetlepels water, suiker, lemoensap, kaneel en naeltjies berei word. In die tyd van die Oostenryks-Hongaarse dubbelmonargie het die dis ook in Hongarye gewild geraak.

## Metode 
Die pannekoekdeeg vir *Kaiserschmarrn* word van meelblom, melk, eiers, suiker en sout berei en in 'n kleefvrye pan met botter gebak totdat die onderkant van die pannekoek goudbruin is. Vervolgens word dit met 'n spatel of kooklepel in stukkies gebreek wat verskeie kere versigtig in die pan gedraai word totdat hulle gaar is. Die pannekoekstukkies word met poeiersuiker bestrooi en saam met *Zwetschkenröster* bedien.

Daar is 'n groot aantal variante van die resep. So word rosyntjies of amandels; neute, kwark (*Topfenschmarrn*) of suur room by die deeg gevoeg. Die eiers kan geskei word; daarby word die eierwit styf geklop. Die deeg kry sodoende 'n baie sag en lugtige tekstuur. Ook die bylae kan gevarieer word. In plaas van pruime word *Kaiserschmarrn* ook met kersies, mirabellepruime of appels bedien. 

'n Verwante dis is *Semmelschmarrn* (afgelei van Oostenryks en Beiers *Semmel* "rolletjie"). Hiervoor word rolletjies in stukkies gebreek of gesny en in melk geweek.

## Eksterne skakels 
**Resepte**
* *www.wien.info: Kaiserschmarren à la Sacher*
Cri-Zelda Brits

**Cri-Zelda Brits** (gebore 20 November 1983) is 'n internasionale krieketspeler, 'n regshandige kolwer en regterarm-mediumvinnige bouler. 

Brits is oorspronklik as 'n openingsbouler vir die Suid-Afrikaanse Nasionale vrouekrieketspan gekies in 2002. Sy het ontwikkel in 'n veelsydige speler, en sedert 2005 is sy 'n spesialiskolwer. Sy was die Suid-Afrikaanse vrouekaptein in 23 wedstryde in 2007 en 2008, maar is vervang as kaptein in 2009 ten einde "geheel en al op haar eie prestasie te konsentreer." Sy is heraangestel as kaptein vir die 2010 IKR Vrouewêreldbeker Twintig20. Tussen 2007 en 2011 was sy 36 keer kaptein van Suid-Afrika (1 Toets, 23 kitskrieket Sy is die voorste Suid-Afrikaanse lopiemaker in EDI met 1622 lopies.

## Verwysings
Fairey Albacore

duimnael|Fairey Albacore Mk.1
Die **Fairey Albacore** was 'n eenmotorige dubbeldekkervliegtuig en torpedobomwerper wat deur die Britse Lugmag gebruik is tydens die Tweede Wêreldoorlog. Hy het sy nooiensvlug op 12 Desember 1938 voltooi en produksie van die vliegtuig het in 1939 begin.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Quinton Immelman

**Quinton Immelman** (gebore op 31 Maart 1981 te Pretoria) is 'n rugbyskeidsregter wat op die Suid-Afrikaanse Rugbyunie se premierpaneel aangestel is.

Immelman is vir die eerste keer in 2016 bygevoeg op die skeidsregterrooster vir die 2016 Superrugbyseisoen.

## Kollegas 
* Craig Joubert
* Marius Jonker
* Lourens van der Merwe
* Stuart Berry
* Jason Jaftha
* Pro Legoete
* Jaco Peyper
* Rasta Rasivhenge

## Verwysings
Ruan Ackermann

**Ruan Ackermann** (gebore op 29 Desember 1995 in Pretoria) is ’n rugbyspeler wat vir die Lions op flank speel in die Superrugbyreeks.

## Eksterne skakels 
*
*Ruan Ackermann by itsrugby.co.uk

## Verwysings
Lukhanyo Am

**Lukhanyo Am** (* 28 November 1993, King William’s Town) is ’n rugbyspeler wat vir die Natalse Haaie in die Curriebeker en die  in die Verenigde Rugbykampioenskap op senter speel.

## Springbok 
Op 2 Desember 2017 het Am sy debuut vir die Springbokke in 'n toets teen Wallis in Cardiff gemaak, op die ouderdom van 24 jaar. Hy was ook 'n lid van Suid-Afrika se wenspan tydens die rugbywêreldbekertoernooie in 2019 en 2023.

## *Gwijo*-ritueel 
As Am, Siya Kolisi en Makazole Mapimpi saam vir die Springbokke uitdraf, begin hulle dié taak met 'n ritueel: Hulle sing 'n tradisionele *Gwijo*-liedjie saam in hul moedertaal Xhosa.

## Verwysings 
## Eksterne skakels 
* 
*
Ross Cronjé

**Ross Cronjé** (gebore in Johannesburg, 26 Julie 1989) is ’n rugbyspeler wat vir die Lions op skrumskakel speel in die Superrugbyreeks.

## Springbokloopbaan 
Hy het op 10 Junie 2017 sy debuut vir die Springbokke gemaak teen Frankryk op Loftus Versfeld, en ook 'n drie gedruk. 

## Eksterne skakels 
*
*Ross Cronjé by itsrugby.co.uk
Westland Lysander

Die **Westland Lysander** is 'n eenmotorige vliegtuig wat deur die Britse Lugmag gebruik is tydens die Tweede Wêreldoorlog. Die vliegtuig het sy nooiensvlug op 15 Junie 1936 voltooi. Die vliegtuig het beïndruk met sy kort opstyg- en landvermoë. Die Duitse Fieseler Fi 156-vliegtuig toon baie ooreenkomste met die Lysander.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012